**BIUDŽETINIŲ ĮSTAIGŲ ŠALČININKŲ R. KALESNINKŲ LIUDVIKO NARBUTO GIMNAZIJOS IR ŠALČININKŲ R. KALESNINKŲ LOPŠELIO – DARŽELIO REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Biudžetinių įstaigų Šalčininkų r. Kalesninkų Liudviko Narbuto gimnazijos ir Šalčininkų r. Kalesninkų lopšelio - darželio reorganizavimo sąlygų aprašas (toliau – Aprašas) nustato Šalčininkų r. Kalesninkų lopšelio - darželio reorganizavimą prijungimo prie Šalčininkų r. Kalesninkų Liudviko Narbuto gimnazijos būdu.

**II SKYRIUS**

**INFORMACIJA APIE REORGANIZAVIME DALYVAUJANČIUS JURIDINIUS ASMENIS**

2. Reorganizuojamas juridinis asmuo, kurio:

2.1. pavadinimas – Šalčininkų r. Kalesninkų lopšelis – darželis (toliau – Kalesninkų lopšelis – darželis);

2.2. teisinė forma – biudžetinė įstaiga;

2.3. buveinė: Bažnyčios g. 8, LT-17185 Kalesninkų k., Šalčininkų r.;

2.4. kodas 191409666;

2.5. registro tvarkytojas – valstybės įmonė Registrų centras.

3. Reorganizavime dalyvaujantis juridinis asmuo, kurio:

3.1. pavadinimas – Šalčininkų r. Kalesninkų Liudviko Narbuto gimnazija (toliau – Kalesninkų Liudviko Narbuto gimnazija;

3.2. teisinė forma – biudžetinė įstaiga;

3.3. buveinė: Mokyklos 4, LT-17185 Kalesninkų k., Šalčininkų r.;

3.4. kodas 191416664;

3.5. registro tvarkytojas – valstybės įmonė Registrų centras.

**III SKYRIUS**

**REORGANIZAVIMO TIKSLAS, PAGRINDIMAS IR BŪDAS.**

**PO REORGANIZAVIMO VEIKLĄ BAIGIANTIS IR VEIKLĄ TĘSIANTIS JURIDINIAI ASMENYS**

4. Reorganizavimo pagrindimas – reorganizavimas vykdomas įgyvendinant Nacionalinę švietimo politiką, vadovaujantis Šalčininkų rajono savivaldybės tarybos 2020 m. balandžio 15d. sprendimu Nr. T-304 „Dėl sutikimo reorganizuoti biudžetines įstaigas“.

Pagrindinis reorganizavimo tikslas – racionalesnis ir efektyvesnis turimų išteklių panaudojimas, pertvarkant švietimo įstaigų tinklą, tenkinant vaikų poreikius, užtikrinant mokymo ir mokymosi kokybę, bei efektyvesnis Savivaldybės biudžeto lėšų panaudojimas.

5. Reorganizavimo būdas – prijungimas: Šalčininkų r. Kalesninkų lopšelis – darželis“ prijungiamas prie Šalčininkų r. Kalesninkų Liudviko Narbuto gimnazijos. Kalesninkų Liudviko Narbuto gimnazija kaip juridinis asmuo, po reorganizavimo tęsia savo veiklą, o Kalesninkų lopšelis – darželis“, kaip savarankiškas juridinis asmuo, po reorganizavimo baigia savo veiklą ir tampa tęsiančio veiklą juridinio asmens Kalesninkų Liudviko Narbuto gimnazijos Kalesninkų Liudviko Narbuto gimnazijos ikimokyklinio ir priešmokyklinio ugdymo skyriumi;

6. Reorganizavimo pabaiga – Kalesninkų lopšelio - darželio, kaip savarankiško juridinio asmens, išregistravimo iš Juridinių asmenų registro data (ne vėliau kaip 2020 m. rugpjūčio 31 d.).

7. Po reorganizavimo veiklą tęsia juridinis asmuo, kurio:

7.1. pavadinimas – – Šalčininkų r. Kalesninkų Liudviko Narbuto gimnazija;

7.2. teisinė forma – biudžetinė įstaiga;

7.3. buveinė: Mokyklos 4, LT-17185 Kalesninkų k., Šalčininkų r. ;

7.4. kodas 191416664;

7.5. savininkas – Šalčininkų rajono savivaldybė. Savininko teises ir pareigas įgyvendinanti institucija – Šalčininkų rajono savivaldybės taryba;

7.6. registro tvarkytojas – valstybės įmonė Registrų centras.

8. Kalesninkų Liudviko Narbuto gimnazijai pereina visos reorganizuoto Kalesninkų lopšelio - darželio teisės ir pareigos.

**IV SKYRIUS**

**REORGANIZUOJAMO JURIDINIO ASMENS IR TĘSIANČIO VEIKLĄ PO REORGANIZAVIMO JURIDINIO ASMENS FUNKCIJOS**

9. Kalesninkų lopšelio - darželio direktorius ir Kalesninkų Liudviko Narbuto gimnazijos direktorius:

9.1. Iki 2020 m. balandžio 23 d. apie Reorganizavimo sąlygų aprašo parengimą vieną kartą viešai paskelbia švietimo įstaigos nuostatuose nurodytame šaltinyje, švietimo įstaigos ir Savivaldybės interneto svetainėse bei raštu praneša visiems kreditoriams.

9.2. Ne vėliau kaip pirmą Reorganizavimo sąlygų aprašo paskelbimo dieną Juridinių asmenų registrui pateikia dokumentus (skelbimą apie Reorganizavimo sąlygų aprašo paskelbimą spaudoje, prašymą įregistruoti juridinio asmens teisinį statusą, Reorganizavimo sąlygų aprašą ir dokumentą, patvirtinantį, kad sumokėtas mokestis už Reorganizavimo sąlygų aprašo įregistravimą), reikalingus reorganizuojamų įstaigų statusui įregistruoti.

9.3. Iki 2020 m. gegužės 25 d. teisės aktų nustatyta tvarka teikia Šalčininkų rajono savivaldybės tarybai tvirtinti Kalesninkų lopšelio - darželio ir Kalesninkų Liudviko Narbuto gimnazijos Reorganizavimo sąlygų aprašą, kurį per 5 dienas nuo patvirtinimo pateikia valstybės įmonei Juridinių asmenų registrui.

10. Kalesninkų Liudviko Narbuto gimnazijos direktorius iki 2020 m.birželio 20 d. parengia ir teikia Šalčininkų rajono savivaldybės tarybai tvirtinti Kalesninkų Liudviko Narbuto gimnazijos naujos redakcijos nuostatus, kuriuos iki 2020 m. rugpjūčio 31 d. pateikia registruoti valstybės įmonei Juridinių asmenų registrui.

11. Kalesninkų lopšelio - darželio direktorius teisės aktų nustatyta tvarka išregistruoja Kalesninkų lopšelį - darželį iš valstybės įmonės Juridinių asmenų registro iki 2020 m. rugpjūčio 31 d.

12. Kalesninkų lopšelio - darželio direktorius apie švietimo įstaigos reorganizavimąraštu praneša kiekvieno vaiko vienam iš tėvų (globėjų) ne vėliau kaip per vieną mėnesį nuo sprendimo priėmimo dienos.

13. Kalesninkų lopšelio - darželio ir Kalesninkų Liudviko Narbuto gimnazijos direktoriai iki 2020 m. birželio 20 d. suderina Kalesninkų Liudviko Narbuto gimnazijos pareigybių sąrašą ir etatų skaičių su Šalčininkų rajono savivaldybės administracijos Švietimo ir sporto skyriumi (toliau – Skyrius).

14. Kalesninkų Liudviko Narbuto gimnazijos direktorius iki 2020 m.rugpjūčio 1 d. teikia Savivaldybės tarybai Kalesninkų Liudviko Narbuto gimnazijos didžiausią leistiną pareigybių (etatų) skaičių.

15. Šalčininkų rajono savivaldybės meras teisės aktų nustatyta tvarka įspėja Kalesninkų lopšelio – darželio direktorių apie darbo sąlygų pasikeitimą ar atleidimą, nesutikus dirbti pakeistomis sąlygomis.

16. Kalesninkų lopšelio - darželio direktorius surengia konsultacijas su darbuotojų atstovais apie darbo sąlygų pasikeitimą pagal poreikį, bet ne vėliau kaip per vieną mėnesį nuo sprendimo reorganizuoti priėmimo.

17. Kalesninkų lopšelio - darželio direktorius teisės aktų nustatyta tvarka įspėja darbuotojus apie darbo sąlygų pasikeitimą ar galimą atleidimą, jeigu jie nesutinka dirbti pakeistomis darbo sąlygomis.

18. Darbuotojų, su kuriais darbo sutartys sudarytos su Kalesninkų lopšeliu - darželiu, darbo santykiai tęsiami Kalesninkų Liudviko Narbuto gimnazijoje. Nesutarus dėl darbo santykių Kalesninkų Liudviko Narbuto gimnazijoje, darbo sutartys nutraukiamos iki 2020 m. rugpjūčio 31 d. Lietuvos Respublikos darbo kodekso nustatyta tvarka. Darbo sutarčių nutraukimo pagrindas taip pat būtų etatų ir klasių (grupių) komplektų skaičiaus mažinimas, patvirtintas Šalčininkų rajono savivaldybės tarybos.

19. Skyrius ieško galimybių darbuotojus, kurių pareigybės panaikinamos, įdarbinti kitose rajono švietimo įstaigose ir apie jas informuoja Kalesninkų lopšelio - darželio direktorių.

20. Šalčininkų rajono savivaldybės administracijos Finansų ir biudžeto skyrius parengia ir teikia Šalčininkų rajono savivaldybės tarybai tvirtinti patikslintą Kalesninkų Liudviko Narbuto gimnazijos 2020 metų biudžeto programos sąmatą.

**V SKYRIUS**

**TURTO VERTINIMAS IR INVENTORIZAVIMO TVARKA**

21. Administracijos direktoriaus įsakymu sudaroma komisija Kalesninkų lopšelio - darželio direktoriaus reikalų perdavimui - priėmimui.

22. Kalesninkų lopšelio - darželio direktoriui pavedama inventorizuoti valdomą Savivaldybės ir valstybės turtą, dalyvaujant Kalesninkų Liudviko Narbuto gimnazijos materialiai atsakingam asmeniui.

23. Kalesninkų lopšelio - darželio teisės, pareigos ir joms vykdyti reikalingi dokumentai, inventorizuotas turtas , archyvai, informacija apie įformintus bendruosius dokumentus (išskyrus buhalterinės apskaitos dokumentus) teisės aktų nustatyta tvarka pagal perdavimo ir priėmimo aktus perduodami po reorganizavimo veiksiančiai Kalesninkų Liudviko Narbuto gimnazijai iki 2020 m. rugpjūčio 31 d

24. Pasirašius perdavimo ir priėmimo aktą, nuo pasirašymo momento už Kalesninkų lopšelio - darželio perduotų apskaitos dokumentų ir finansinės atskaitomybės bei kitų dokumentų apsaugos organizavimą atsako Kalesninkų Liudviko Narbuto gimnazijos direktorius.

**VI SKYRIUS**

**BAIGIAMOSIOS NUOSTATOS**

25. Kalesninkų lopšelio - darželio ir Kalesninkų Liudviko Narbuto gimnazijos direktoriai reorganizacijos metu užtikrina nepertraukiamą uždavinių ir funkcijų, nustatytų Lietuvos Respublikos švietimo įstatyme, biudžetinių įstaigų nuostatuose bei kituose teisės aktuose, vykdymą.

26. Pasirašius turto perdavimo - priėmimo aktus, Kalesninkų lopšelio - darželio herbinis antspaudas ir spaudas sunaikinami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_